bg bg bg en ru bg ru bg ru bg bg bg bg bg ru uk bg hbs_cyr uk bg hbs_cyr bg bg ru bg bg ru bg bg bg bg bg bg bg bg bg bg bg bg bg bg bg bg bg bg bg ru es en es es bg bg en bg ru bg bg bg bg bg bg bg bg bg hbs_cyr bg bg bg bg en bg bg en ru en en en en en en en en bg bg bg bg bg bg bg bg bg bg bg ru bg en en en en en mk en ru en en bg bg ru it en ru bg sk en en en sk bg bg ru bg en en en en bg bg
Vanyu Krastevмарт 15, 2014май 27, 2016разкази
Видя как поне десетима от изпреварващия го автобус се втренчиха в него. Te по принцип си зяпаха така, особено тези дето са по-близо до мътните стъкла. Не си мърдaха главите, а само очите. Затова, когато ги забеляза да усукват вратове, разбра, че гледат точно към него.
Аха. Така може. Сега им е интересен.
Часът е около осем и половина сутринта. Всички отиват на работа. Бръмченето е голямо. Покрай велоалеята крачат много хора. Дъждът се усилва.
Облечен е с бежов разнищен шлифер с пагони. Разкопчан. Платът вече е напълно мокър, но насрещния вятър го развява назад. Десният крачол на панталона е запретнат, а горната част е покрита с малки кални точици. Над черния найлонов чорап се вижда синкава старческа кожа. Периферията на шапката предпазва дебелите лупи на очилата от капките. Отразените предмети профучават един след друг и се забиват в дъното на зениците…
…набра достатъчно добра скорост и пусна кормилото. Седалката бе ниска и когато изправи гръб колената му щръкнаха още по-смешно настрани. Усещаше задника си подгизнал, но какво да се прави. Дъжд. Майната му. Обичаше го. Облекчаваше старческата му самота. Заради него излизаше на терасата, увит в одеало, и слушаше барабаненето по тенекиения перваз. Знаеше, че няма как да се види отделната дъждовна капка. Толкова бързо беше нейното движение. Само когато пльосне в локвата или върху кожата, когато предизвика звук, може да бъде забелязана. Опитваше да обърне внимание на всяка една поотделно. Самотническо занимание, но хубав начин поне да ги спаси от анонимността в края на полета им. Същата онази анонимност, която обезличаваше и него. Така си беше – в последните метри на собствения му полет неговата бежова и разнищена старческа плът вече не задържаше погледи.
Дори сега, когато караше допотопния си, но внушителен велосипед. С широко извито кормило. С верига, която тракаше ритмично и десен педал, който тихо пищеше.
Изведнъж го измисли. Бавно започна да вдига ръце нагоре. Задържа ги неподвижни напълно хоризонтално. От ръбовете на ръкавите му се проточиха сребристи водни нишки, яката на шлифера му се плъзна под раменете. Ето ви една стара мокра птица, която няма начин да не забележите. Тя ще се опита да полети, а вие учудено ще я погледнете…
Автобусът от ляво отмина. Хората на задното стъкло останаха загледани в мократа му фигура. Може би успя да влезе в някоя по-различна от нормалните им, сутрешни мисли. Стана му приятно от възможността това да е вярно. Изправи се добре на седалката и даже вдигна ръцете си по-нагоре.
Десните му пръсти профучаха покрай носа на младеж, стиснал в юмрука си гърлото на бутилка. Той зяпна. Дръпна глава назад и го проследи с очи. Подметна нещо неразбираемо, но по пиянски дружелюбно.
Увеличи скоростта. Напълни дробовете си с въздух. Така. Хубаво е. Колко още мога да издържа? Ще ми се изморят ръцете.
Млад господин с костюм, палто и чадър. Поглежда към него, както се гледа първото предизвикателство за деня. Възрастна жена с рамкирано от космата качулка лице. Айде старче, прибирай се на топло. Mлада жена с червен чадър. Прави сепнато малка крачка встрани. Две ученички са го забелязали отдалеч. Гледат да запомнят всяка подробност, може да се наложи да го опишат. Още един господин. И още един.
От цепката на странично автомобилно стъкло замислено го следят очите на млада жена. Като през мюсюлманска забрадка. Мъжът зад волана се опитва да каже нещо. Може би го обсъждат. Всички са леко стреснати от неочаквано връхлитащата ги бежова грамада с колене-бутала. Каква странна сутрин за тях!
Ето. Сега е друго. Днес пльокнах като дъждовна капка по кожите ви…
Когато наближи малката неравност на асфалта най-после свали разперените си ръце и хвана кормилото. Странната мокра птица уморено сви бежовите си криле. Пък и сърцето се разтуптя по-силно от нормалното.
Заради всички тези погледи.
велоалея, велосипед, каране без ръце, колело, птица
Предишна Кратка балада за комунистическия хляб
Публикувано от Vanyu Krastev
Покажи всички публикации от Vanyu Krastev
Въведете коментара си тук…
Попълнете полетата по-долу или кликнете върху икона, за да влезете:
Имейл (Адресът няма да бъде публикуван)
В момента коментирате, използвайки вашия профил WordPress.com. ( Излизане /  Промяна )
В момента коментирате, използвайки вашия профил Twitter. ( Излизане /  Промяна )
В момента коментирате, използвайки вашия профил Facebook. ( Излизане /  Промяна )
Известяване за нови коментари по имейл.
Известяване за нови публикации по e-mail.
Eyebombing Bulgaria в Instagram
Eyebombing Bulgaria #eyebombing #streetart #urbanart #googlyeyes #faces #bulgaria #eye
Eyebombing Bulgaria #eyebombing #googlyeyes #faces #bulgaria #eye #streetart #urbanart
Eyebombing Bulgaria #eyebombing #streetart #urbanart #googlyeyes #faces #bulgaria #eye #faces
Eyebombing Bulgaria #eyebombing #googlyeyes #faces #bulgaria #urbanart #urban #streetart #street #eye
Eyebombing Bulgaria #eyebombing #googlyeyes #faces #bulgaria #eye #streetart #urbanart
Eyebombing Bulgaria #eyebombing #googlyeyes #faces #bulgaria #eye #streetart #urbanart
Харесай фен страницата във Facebook
Харесай фен страницата във Facebook
Глинена пещ на плажа (първо издание)
Глинена пещ на плажа (второ издание)
Глинена пещ на плажа (трето издание)
Глинена пещ на плажа (четвърто издание)
Дзен и изкуството да хванеш къра
Шешкинград – начин на живеене, който ще ви изненада и разтърси
Трансформация на стария социалистически кибрит
Видео към парчето Gaddamnbeat (Punkt 2018) на артистите от Backpullver
suck in the experience
Enter your email address to follow this blog and receive notifications of new posts by email.
Join 85 other followers
Join 85 other followers
Already have a WordPress.com account? Log in now.
View post in Reader
%d блогъра харесват това: